Analize și opinii 


Luminita Arhire: „THE SHOW MUST GO 


ON” 


O Acum 16 minute  & 14 Vizualizari 48) 3 Timp de citire 


Și vin alegerile... mă simt ca în anii 90, pe când candidau la președinție -cred!- și „contele” Zambra, și 
Brătianu-Cartof! 

Pentru 2024 însă, o culme o candidaturii la președinție mi s-ar părea Șoșoacă-ea în luptă cu Șoșoacă-el!!! Aș 
privi siderată această aproape corp la corp luptă „de idei”! 

Eu cred că elita politică românească pe care DNA-ul doamnei Codruța a reușit să o subțieze până la această 
siluetă de invidiat, dă acum, în sfârşit, tot ce are ea mai bun! Adică... Piedone, cu măsuţa roz și încălțări roșii, 
ronțăind la parizer cu usturoi, cu „lăutarii după mine” și însoţit de un argat cărând, evlavios, o icoană! Sau 
doamna Diana povestindu-i lui Radu Tudor (că pe el l-a selecționat ANTENA 3 CNN pentru a pune întrebări 
candidatului la președinție Klaus, la ultimele alegeri prezidenţiale și s-a dovedit competent) cum a agresat-o 
pe dânsa bruta de Silvestru (acum... ce să zic... eu cred că dacă doamna îi ardea, drept răspuns la 
„agresiune”, o palmă prietenească domnului, acela nu se mai trezea multe zile din visare și nu mai era nevoie 


Tudor sau „prostănacul” lui lon Iliescu, depinde de ce parte a problemei te afli- cel care a afirmat că intrarea 
României în NATO este un eveniment similar ca importanţă cu Marea Unire din 1 Decembrie 1918! Sau Ciucă 
câteva cuvinte pe care le cunoaște! Sau Ciolacu Marcel explicând vulgului, din două în două propoziţii, că totul 
este „categoric”. Sau Ludovic Orban, amantul feroce din visele tinerelor înscrise în „Forţa dreptei”, susținând 
cu seriozitate maximă că el este, de fapt, GENERALUL din celebrul șlagăr tărăgănat „Ciiineee esteee 
geeneeraluuul?”! Sau Drulă, cu carisma sa de cazma, moartea tuturor pasiunilor politice, prezentându-se cu 
ranga pleoștită, în ciuda așteptărilor pofticioase ale doamnei Cosette Chichirău! Sau inevitabilul Cioloș, un 
„reper” al „onestităţii cinstite” (!!!, n.n.). Sau Florin Călinescu candidând cu programul politic al rasatei Tanti 
Florica și având ca siglă „șorțul de bucătărie”. De la AUR încă nu-mi este clar cine va fi „alesul”... nu cred că 
va fi George Simion -mai au timp să scoată pe altcineva din joben, halei-hap! 

Nu-i de plâns, să știți, e doar de râs. Cetăţenii au aplaudat frenetic secerarea „la foc automat” a celor ce li s-au 
părut ba prea aroganțţi, ba prea subtili, ba prea rafinați în limbaj, ba prea „dă-l în mă-sa de intelectual, ce ne 
trebuie nouă”... și atunci, ei au fost înlocuiţi, în timp, cu ceea ce vedem acum: poale-n cap, vulgaritate, 
scandal, cancan, lenjerie intimă pusă la uscat la drumul mare, dejecţii râcâite cu unghiile, duhoare de hazna... 
Și ei, cei de-acum, sunt INTELECTUALI, desigur... E plin de doctorate, masterate, facultăți absolvite, lucrări 
„Știinţifice” și alte fleacuri -căci fleacuri au ajuns astăzi toate aceste lucruri atât de serioase odinioară- în 
biografia lor exemplară. Ne-ngroapă candidaţii noștri în CV-uri de lungimea șarpelui boa! 

Asta e... „The show must go on!”, una dintre cele dramatice piese muzicale pe care le știu, este astăzi, pur și 
simplu, lozinca ridicolă a unei istorii sufocate de bălării! 

